Banna, Ilocos Norte - Wikipedia

# Banna, Ilocos Norte

### Mula sa Tagalog Wikipedia, ang malayang ensiklopedya.

Ang Banna ay isa sa munisipalidad ng Ilocos Norte sa Pilipinas na matatagpuan sa ibabaw ng isang plateau at may mga 37 kilometro mula sa timog-silangan ng Lungsod ng Laoag. Napapaligiran ito ng Nueva Era sa silangan, Pinili sa timog, Batac sa kanluran, at Marcos sa hilaga.

## [baguhin] Mga Katangiang Hiyograpikal

### [baguhin] Sukat ng Lupa at Topograpiya

May mga 20,000 hektarya ng lupa na maaaring mapagtatamnan at maaaring pakinabangan ng agrikultura. Mayroon mga matabang lupang kapatagan at damuhan, sa ibayo ng ilog ng Malammin, at mayaman sa mga likas na yaman ang Banna. Mayroon din mga burol at mga bundok sa silangang bahagi nito.

### [baguhin] Klima

Katulad ng pangkalahatang klima sa Pilipinas, may dalawang panahon ang bayang ito, ang basang panahon na mula Mayo hanggang Oktubre at ang tuyong panahon na mula Nobyembre hanggang Abril. Nasa 100.58 pulgada ang karaniwang taunang presipitasyon.

Mayroon mga bagyong dumadating sa bayang ito ngunit kadalasang sinasanggalang ng mga bundok ng Cordillera.

### [baguhin] Ilog

Dumadaloy ang ilog ng Malamin, ang nag-iisang ilog na nasa ibayo ng silangang bahagi ng bayan, mula sa Nueva Era at bumabagtas sa mga silangang barangay ng Espiritu. Nakatanim sa mga pampang nito ang mga halamang-ugat katulad ng gabi at mani, at mga gulay katulad ng kalabasa at mais.

### [baguhin] Poblasyon

Binubuo ng apat ng barangay ang poblasyon, ang Valenciano, Hilario, Lorenzo, at Marcos. Nahahati ang mga barangay sa iba't ibang hanay ng mga malawak na sementadong daan.

Natatagpuan ang pamilihang bayan sa timog na bahagi ng poblasyon, at nakatayo ang munisipyo, isang moderno at marmolisadong gusali na tinatayang isa sa pinakakontemporario sa sa buong lalawigan ng Ilocos Norte, sa hilaga nito. Nasa timog-silangan ng munisipyo ang awditoryum nito na kung saan tinatanghal ang mga programa, paligsahan at mga kulturang palabas.

Makukuha ng buong populasyon ang mga maiinom na tubig sa mga poso artisyano at sa Pusuak Water Works System.

### [baguhin] Mga Barangay

Binubuo ng 20 barangay ang bayang ito, nasa poblasyon ang apat. Valenciano, Hilario, Lorenzo, at Marcos ang mga ito.

Ito naman ang mga barangay na rural: Nagpatayan, Bangsar, Bomitog, Quiaoit, Imelda, Macayepyep, Catagtaguen, Lading, Caestebanan, Sinamar, Vald, Bugasi, Tabtabagan, Caribquib, Crispina, at Barbarangay.

Ang artikulong ito na may kaugnayan sa Pilipinas ay isang stub. Makatutulong ka sa Wikipedia sa pagpapalawig ng pahinang ito.
Retrieved from "http://tl.wikipedia.org../../../b/a/n/Banna%2C_Ilocos_Norte_c2eb.html"

Categories: Mga bayan at lungsod sa Pilipinas | Stub (Pilipinas)

##### Views

- Artikulo
- Usapan
- Huling bersyon

##### Hanapin

##### Sa ibang wika

- Deutsch
- English
- Ilokano
- Nederlands